**Kedves Kollégák!**

**A koronavírus terjedésének megakadályozása érdekében a Békéscsabai Jókai Színház működését érintően KÖTELEZŐEN az alábbiakat rendeltem, illetve rendelem el.**

1. A 41/2020. (III.11.) Kormányrendelet 4.§ d) pontja alapján **2020. március 12**-től felfüggesztésre kerültek a nagyszínpadi előadások.
2. A fertőzésveszély csökkentése érdekében **2020. március 14**-től Szarvas Péter, Békéscsaba Megyei Jogú Város Polgármestere kérésére határozatlan időre valamennyi színházi elődás felfüggesztésre kerül.
3. A dolgozóink védelme érdekében működésünket **2020. március 15**-től minimálisra csökkentem:
	* A 60 év feletti dolgozókat lehetőség esetén távmunka végzésére kérem, amennyiben erre nincs lehetőség, abban az esetben mentesítem őket a munkavégzés alól. A színházban csak az Igazgatóság / Seregi Zoltán, Horváth Attiláné / külön kérésére végezhetnek munkát.
	* Dolgozók a színházban csak akkor tartózkodjanak, ha az Igazgatóság vagy a tárvezetők által elrendelt feladatuk van. Lehetőség esetén meg kell oldani a távmunkavégzést.
	* Közalkalmazottak csak igazgatói engedéllyel utazhatnak el a városból, a külföldre utazás pedig nem engedélyezett.
	* A beteg vagy külföldről hazaérkező dolgozó haladéktalanul köteles tájékoztatni az Igazgatóságot.
	* Csak a hátsó porta használható be- és kilépésre. A portán történő be- és kilépést mindenkinek regisztrálnia kell aláírásával.
	* A portán írásban regisztrálni kell valamennyi gépjármű be- és kihajtását.
	* A személyek be- és kilépésének, valamint a gépjárművek be- és kihajtásának elmaradt regisztrációjáról a portás azonnal köteles értesíteni az igazgatót vagy a gazdasági vezetőt.
	* Mindenkit megkérek a higiéniai szabályok maximális betartására. A takarítók fokozottabb és gyakoribb fertőtlenítést végezzenek!
	* A veszélyhelyzet utáni időszakra készülünk a Tizenhárom almafa próbáival. A próbafolyamatot a maximális higiéniai feltételek betartásával és betartatásával / ügyelő, asszisztens / a próbatábla szerint a Vigadóban tartjuk.
	* A takarítók munkavégzése folyamatos.
	* A portaszolgálat a hátsó portán folyamatos. Információ / első porta / zárva.
	* A Szervezőiroda meghatározott időben tart nyitva.
	* A Titkárság és a Marketing csoport dolgozói távmunkában végzik feladataikat, de napi 4 órában ügyeletet tartanak / elsősorban a délelőtti vagy az esti próba idején / megbeszélés szerint.
	* A Vendéglátó egység üzemel.
	* A Gazdasági Hivatal üzemel, részben távmunkában.
	* A Műszaki csoport dolgozik.
	* A díszítők megbeszélés vagy kiírás szerint csak a legszükségesebb létszámban dolgoznak.
	* A tárak (művészeti ügykezelés, hang- fény- és videotár, festőtár, szabótár, kelléktár, fodrásztár, stb.) a tárvezető Igazgatósággal egyeztetett irányítása mellett látják el feladataikat.
4. Megtakarítási és biztonsági intézkedésként elrendelem a nagyszínpad, nézőtér, Intimtér, I. próbaterem, II. próbaterem, táncterem, szauna és konditerem bezárását! Az épületben világítást csak szükség esetén lehet felkapcsolni! A nem használt területeken lehetőség szerint csökkentésre kerül a fűtés.

Kérdés esetén elérhetőségek:

Seregi Zoltán igazgató +36-20-2935969 seregizoltan1953@gmail.com

Horváth Attiláné gazdasági vezető +36-20-2303414 horvathattilane@jokaiszinhaz.hu

Vacsi Dávid üzemeltetési vezető +36-20-5117340 vacsidavid@jokaiszinhaz.hu

Kovács Edit +36-20-4676818 jokaiszinhaz@jokaiszinhaz.hu

Szabó Károlyné +36-20-2935390 titkarsag@jokaiszinhaz.hu

Szojka Cinthia +36-70-3139204 szojka.cinthia@gmail.com

**Megkérek mindenkit, hogy a kialakult helyzetre tekintettel fokozottan és felelősség teljesen vigyázzon a maga és kollégái egészségére, biztonságára!**

Békéscsaba, 2020. március 14.

 Seregi Zoltán s.k.

 igagató